Пенчо Славейков
Безсънно цяла нощ пробдях…

chitanka.info

Безсънно цяла нощ пробдях,

безсънен ме зората свари.

За теб вълшебници мечти

те бяха ми в нощта другари.

Повтаряха ми твойте думи те

и ази креех, в тях заслушан само —

като наяве, чело в трепет тих

когато бях привел на твойто рамо.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.